Diari Oficial de la Generalitat Valenciana


Sumari del DOGV 8910, del 22-09-2020 (2020/7614)

RESOLUCIÓ de 18 de setembre de 2020, de la Secretària Autonòmica d'Educació i Formació Professional, per la qual s'estableix el calendari d'admissió extraordinària a determinats cursos d'especialització de Formació Professional, motivats pel Pla valencià d'impuls i millora de la Formació Professional, en el curs acadèmic 2020-2021, en l'àmbit territorial de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8910

Data del DOGV
:   22-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7614


Data del document
:   18-09-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 18 de setembre de 2020, de la Secretària Autonòmica d'Educació i Formació Professional, per la qual s'estableix el calendari d'admissió extraordinària a determinats cursos d'especialització de Formació Professional, motivats pel Pla valencià d'impuls i millora de la Formació Professional, en el curs acadèmic 2020-2021, en l'àmbit territorial de la Comunitat Valenciana. [2020/7614]  
  
El Ministeri d'Educació i Formació Professional planteja en la Comunitat Valenciana un pla de reconstrucció basat en la dinamització de la formació professional amb diverses línies d'actuació, sent una d'aquestes l'increment de places de Formació Professional.  
Al seu torn, el Pla valencià d'impuls i millora de la Formació Professional, aprovat pel Consell Valencià de Formació Professional, configura l'element per a desenvolupar una estratègia integrada de la Formació Professional i els ensenyaments, professionalitzant en aquest l'ocupació, la igualtat i la innovació, que són objectius fonamentals per a desenvolupar una societat avançada en la Comunitat Valenciana.  
Els cursos d'especialització es consideren un programa seqüencial dels títols de referència que donen accés a aquests i responen de manera ràpida a les innovacions que es produeixen en el sistema productiu, així com a àmbits emergents que complementen la formació inclosa en els títols de referència. És per tot això, que l'oferta de cursos d'especialització es veu necessària per a preparar professionals al llarg de la seua vida que assumisquen els reptes del sistema econòmic i productiu de la Comunitat Valenciana.  
Sent publicats en el Boletín Oficial del Estado els cursos d'especialització pel Reial decret 482/2020, de 7 d'abril, pel qual s'estableix el Curs d'especialització en forn i brioixeria artesanals i es fixen els aspectes bàsics del currículum, i es modifica el Reial decret 651/2017, de 23 de juny, pel qual s'estableix el títol de Tècnic Superior en Condicionament Físic i es fixen els aspectes bàsics del currículum (BOE 134, 13.05.2020), Reial decret 479/2020, de 7 d'abril, pel qual s'estableix el Curs d'especialització en ciberseguretat en entorns de les tecnologies de la informació i es fixen els aspectes bàsics del currículum (BOE 134, 13.05.2020)  
  
En la Comunitat Valenciana, l'Ordre 78/2010, de 27 d'agost, de la Conselleria d'Educació, per la qual es regulen determinats aspectes de l'ordenació i organització acadèmica dels cicles formatius de Formació Professional del sistema educatiu en l'àmbit territorial de la Comunitat Valenciana, i l'Ordre 79/2010, de 27 d'agost, de la Conselleria d'Educació, per la qual es regula l'avaluació de l'alumnat dels cicles formatius de Formació Professional del sistema educatiu en l'àmbit territorial de la Comunitat Valenciana, implanten, ordenen i estableixen la manera d'avaluar els ensenyaments de Formació Professional en aquesta comunitat. Veient-se necessària la implantació i desenvolupament d'aquests cursos d'especialització, la Conselleria d'Educació, Cultura i Esport implanta de manera experimental per al curs 2020-2021 la realització de determinats cursos d'especialització en la Comunitat Valenciana, mitjançant la Resolució de 15 de juliol de 2020, de la Secretaria Autonòmica d'Educació i Formació Professional, per la qual s'implanten determinats cursos d'especialització de Formació Professional amb caràcter experimental en el curs acadèmic 2020/2021, i es determinen el seu procediment d'admissió i aspectes de l'organització en l'àmbit territorial de la Comunitat Valenciana (DOGV 8859, 17.07.2020).  
  
El pla d'acció de la Comunitat Valenciana promou que la formació professional siga un sistema més àgil i flexible i que estiga vinculada als entorns productius, en aquest sentit es justifica que aquesta resolució propose, amb caràcter experimental, la utilització de metodologies actives d'aprenentatge que canviara les estructures rígides d'aprenentatge i possibilitara que els alumnes puguen dissenyar el seu itinerari formatiu dins de les competències generals i especifiques del curs d'especialització.  
Durant el procés d'admissió per al curs 2020-2021 s'ha de tindre en consideració la Resolució de 28 de juny de 2018, de la Sotssecretaria de la Conselleria d'Educació, Investigació, Cultura i Esport, per la qual es dicten instruccions per al compliment de la normativa de protecció de dades en els centres educatius públics de titularitat de la Generalitat, on existisquen tractaments de dades de caràcter personal. D'aquesta forma, durant aquest procés s'exposaran únicament aquelles dades necessàries per a garantir la transparència del procediment. Igualment, els sol·licitants tindran accés, de manera privada, a l'estat de la seua sol·licitud en aquells moments del procediment que siga necessari, és a dir, quan es publiquen els llistats d'admesos.  
El Decret llei 2/2020, de 3 d'abril, de mesures urgents, en l'àmbit de l'educació, de la cultura i de l'esport, per a pal·liar els efectes de l'emergència sanitària provocada per la Covid-19 (DOGV 06.04.2020), estableix diferents mesures que han de tindre's en compte en el procediment d'admissió de l'alumnat en els centres docents sostinguts amb fons públics de la Comunitat Valenciana que imparteixen ensenyaments de Formació Professional per al curs 2020-2021.  
Així, el procediment d'admissió en Formació Professional per al pròxim curs 2020-2021, tal com s'estableix en la Resolució d'1 de juny de 2020, de la Conselleria d'Educació, Cultura i Esport per la qual es dicten instruccions respecte al procediment d'admissió de l'alumnat en els centres docents sostinguts amb fons públics de la Comunitat Valenciana que imparteixen ensenyaments de Formació Professional Bàsica, de grau mitjà i de grau superior, Formació Professional Bàsica dirigida a persones beneficiàries del Pla d'ocupació juvenil i programes formatius de qualificació bàsica finançats amb fons públics per al curs 2020-2021, es tramitarà de manera electrònica, per a evitar tràmits presencials. La Conselleria d'Educació, Cultura i Esport, per a garantir l'assistència i l'accés de totes les persones sol·licitants, habilitarà punts d'atenció a l'usuari per als qui no disposen de mitjans electrònics.  
  
A més, per a aquest curs escolar, i per raons d'interés públic, s'ha incorporat la presentació, en el moment de formular la sol·licitud d'admissió, d'una declaració responsable sobre la veracitat de la documentació que han de presentar les persones sol·licitants per a acreditar les circumstàncies al·legades per a la seua baremació, ja que la situació excepcional de confinament de la població, que ha sigut motivada per l'estat d'alarma, dificulta que les famílies afectades puguen recaptar i aportar aquesta documentació.  
Així mateix, s'adapta la participació dels òrgans col·legiats d'escolarització, de manera excepcional per al curs 2020-2021, assignant a la Inspecció d'Educació les funcions que tenen assignades, per normativa autonòmica, les comissions d'escolarització, de districtes i sectorials.  
  
En virtut del que s'ha exposat i en ús de les atribucions conferides per l'article 68 de la Llei 5/1983, de 30 de desembre, del Consell, l'article 82 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, aquesta secretaria autonòmica resol:  
  
Primer. Objecte  
La present resolució regula per al curs 2020-2021, el procediment i calendari d'admissió extraordinària a determinats cursos d'especialització implantats en la Comunitat Valenciana.  
  
Segon. Ensenyaments i centres autoritzats  
La informació sobre les vacants disponibles de cada curs d'especialització en cada centre es publicarà en la pàgina web de la Conselleria d'Educació, Cultura i Esport en la següent URL:  
http://www.ceice.gva.es/es/web/formacion-profesional/admision-alumnado-en-ciclos-formativos  
  
Tercer. Requisits de l'alumnat sol·licitant  
Els requisits que ha de complir l'alumnat per a accedir i cursar els cursos d'especialització s'especifiquen en l'annex II de la Resolució de 15 de juliol de 2020, de la Secretaria Autonòmica d'Educació i Formació Professional, per la qual s'implanten determinats cursos d'especialització de Formació Professional amb caràcter experimental en el curs acadèmic 2020/2021, i es determinen el seu procediment d'admissió i aspectes de l'organització en l'àmbit territorial de la Comunitat Valenciana. (DOGV 8859, 17.07.2020).  
  
Quart. Calendari i procediment de participació en l'admissió extraordinària als cursos d'especialització  
1. Calendari.  
1.1. La persona interessada a cursar aquesta formació podrà realitzar una única sol·licitud entre el 21 i el 24 de setembre de 2020 a les 23.59 hores, en la pàgina web següent:  
http://www.ceice.gva.es/va/web/formacion-profesional/admision-alumnado-en-ciclos-formativos  
En aquest formulari, la persona sol·licitant adjuntarà digitalment la documentació, següent:  
- Nom i cognoms.  
- DNI, NIE.  
- NIA, si en tinguera.  
- Document escanejat del títol al·legat com a requisit d'accés.  
- Certificació de notes del cicle formatiu conduent al títol que aporta com a requisit d'accés.  
En enviar la sol·licitud la persona es fa responsable que la informació i documentació aportada és veraç, així com la seua autorització perquè la Conselleria d'Educació, Cultura i Esport, i els centres educatius receptors de les sol·licituds accedisquen als sistemes informàtics pertanyents a aquesta conselleria per a consultar les dades personals i acadèmiques de la persona sol·licitant.  
Només serà tinguda en compte l'última instància vàlida registrada en el sistema informàtic.  
1.2. La Direcció General de Formació Professional i Ensenyaments de Règim Especial gestionarà les sol·licituds i les ordenarà seguint els criteris establits en l'apartat sisé de la present resolució. Publicarà el 28 de setembre de 2020 les llistes provisionals d'admesos i en llista d'espera en la pàgina web següent:  
http://www.ceice.gva.es/va/web/formacion-profesional/admision-alumnado-en-ciclos-formativos  
1.3. El període de reclamació a les llistes provisionals serà del 28 al 30 de setembre de 2020 mitjançant correu electrònic a oyvbpolvszv@wzx.dh.  
1.4. L'1 d'octubre de 2020 la Direcció General de Formació Professional i Ensenyaments de Règim Especial remetrà el llistat definitiu de persones admeses al centre educatiu respectiu i el publicarà en la pàgina web següent:  
http://www.ceice.gva.es/va/web/formacion-profesional/admision-alumnado-en-ciclos-formativos  
1.5. Del 2 al 5 d'octubre de 2020 el centre educatiu podrà requerir a les persones admeses la documentació compulsada. En cas que després d'examinar la documentació es procedisca a l'exclusió de la persona interessada per no complir algun dels requisits d'accés o modificació de l'ordre en les llistes, el centre educatiu procedirà a reordenar les llistes i, si és el cas, a contactar amb les persones en llista d'espera.  
  
1.6. Els centres educatius publicaran en el tauler d'anuncis respectiu les llistes definitives, el 6 d'octubre de 2020.  
2. Orientació dels centres. S'habilitaran els mitjans necessaris en els centres educatius autoritzats, amb la finalitat de prestar l'assessorament necessari a les persones interessades en la matrícula en els cursos d'especialització de Formació Professional.  
3. Matrícula.  
Entre el 6 i 8 d'octubre es realitzarà la matrícula en els centres educatius respectius seguint el model de l'annex III de la Resolució de 15 de juliol de 2020, de la Secretaria Autonòmica d'Educació i Formació Professional, per la qual s'implanten determinats cursos d'especialització de Formació Professional amb caràcter experimental en el curs acadèmic 2020/2021, i es determinen el seu procediment d'admissió i aspectes de l'organització en l'àmbit territorial de la Comunitat Valenciana (DOGV 8859, 17.07.2020).  
  
Sisé. Criteris d'ordenació i desempat  
1. Les persones interessades a accedir a un mateix curs d'especialització s'ordenaran per la nota mitjana amb dos decimals del cicle formatiu que aporten com a requisit d'accés.  
2. En els procediments d'admissió establits en la present resolució s'aplicarà la Resolució de 21 de gener de 2019, de la Conselleria de Justícia, Administració Pública, Reformes Democràtiques i Llibertats Públiques, per la qual es determina la lletra per a fixar l'ordre d'intervenció de les persones aspirants i, si és el cas, dirimir els empats en tots els processos selectius que es convoquen durant l'any 2019 en el conjunt de les administracions públiques valencianes, en la qual es publica el resultat del sorteig celebrat el 7 de gener de 2019, que és la lletra «F» a partir de la qual es dirimiran els empats, atés el primer cognom de les persones sol·licitants.  
  
Seté. Llistes d'espera  
Els centres gestionaran la llista d'espera, bé en acte públic, o bé mitjançant els mitjans objectius i registrats que el centre educatiu considere adequats.  
  
Huité. Calendari escolar  
L'inici de curs, i el desenvolupament d'aquest, seran determinats mitjançant resolució de la Secretaria Autonòmica d'Educació i Formació Professional. Cada centre educatiu informarà l'alumnat matriculat pels mitjans públics i personals efectius, sempre dins de les dates establides per la Conselleria d'Educació, Cultura i Esport per al desenvolupament del curs acadèmic de Formació Professional.  
  
  
Nové. Informació i difusió  
Respecte dels cursos d'especialització recollits en la present resolució, es publicarà informació en la pàgina web de la Conselleria d'Educació, Cultura i Esport i en els centres autoritzats a impartir aquests cursos.  
  
  
DISPOSICIÓ FINAL  
  
Única. Producció d'efectes  
La present resolució tindrà efecte a partir de l'endemà de publicar-se en el Diari Oficial de la Generalitat Valenciana.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller amb competències en matèria educativa en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 18 de setembre de 2020.- El secretari autonòmic d'Educació i Formació Professional: Miguel Soler Gracia.